### Beslutning

Godkendt.

### Sagsfremstilling

## Resume og sagens baggrund

Ifølge Servicelovens §18, skal Kommunalbestyrelsen årligt afsætte et beløb til støtte af frivilligt socialt arbejde. Rammerne for samarbejdet fastlægges af den enkelte kommunalbestyrelse.

Det er op til en lokalpolitisk afgørelse at prioritere, hvilke frivillige sociale aktiviteter, der skal have støtte. Det vil sige, at det er kommunalbestyrelsen, som beslutter hvilke formål og rammer, der gør sig gældende for ansøgningerne til kommunens § 18-støttemidler.

De gældende kriterier har af administrationen været igennem en revidering i forhold til en yderligere præcisering for foreningerne.

## Indstillinger

Direktøren indstiller at kriterierne godkendes.

## Behandling

Indstillingsudvalget, Økonomiudvalget, Kommunalbestyrelsen.

## Sagsfremstilling

Kriterierne for tildeling af §18-midler i Kalundborg Kommune er i de senere år blevet præciseret og har været i en forandringsproces, hvor det er gjort tydeligere, hvilke sociale indsatser der støttes.

Kalundborg Kommune vurderer den sociale frivillige indsats, som foreningen yder, når kommunen skal tage stilling til, hvilke foreninger der kan komme i betragtning til §18-midler.

I udkastet til kriterier for tildeling af §18-midler i 2025, er de formelle, generelle kriterier for ansøgningens form og indhold beskrevet. Ansøgningsperioden ligger fortsat i august/september. For 2025 er ansøgningsperioden 18. august til 14. september.

Der har været politisk ønske om, at det tydeligt fremgår af kriterierne, at §18-midler kun tildeles social- og sundhedsforeninger, samt at midlerne tildeles aktiviteter fremfor faste udgifter for foreningerne, såsom husleje, kørsel og administration.

Administrationens forslag til kriterier med disse ændringer vedlægges som bilag sammen med tidligere gældende kriterier.

Der er i bilaget med de tilrettede kriterier rødt markeret de formuleringer og kriterier som udgår. Med gult er fremhævet de nye, samt ændrede formuleringer.

## Økonomiske konsekvenser

Ingen.

### Sagens forløb

17/03/2025 Indstillingsudvalget
Anbefales.

Afbud: Herdis Bruun, Zehnia Brandt

18/03/2025 Økonomiudvalget
Anbefales.

Afbud: Jonathan Overgaard